માનવમિત્ર, કેપટાઉન : કેપટાઉન વન ડેમાં સાઉથ આફ્રિકા સામે ૧૨૪ રનથી જીતીને ભારતીય ક્રિકેટ ટીમે જીતની હેટ્રિક પૂરી કરી દીધી છે. વિરાટ બ્રિગેડે સળંગ ત્રણ મેચ જીતીને છ મેચની વન ડે સીરીઝમાં ૩-૦ ની સરસાઈ મેળવી લીધી છે અને યજમાન ટીમની સીરીઝમાં વાપસી મુશ્કેલ બનાવી દીધી છે. ભારતીય ટીમે પ્રથમ વખત સાઉથ આફ્રિકાની ધરતી પર કોઈ દ્રિપક્ષીય વન ડે સીરીઝમાં સતત ત્રણ મેચ જીતીને ઈતિહાસ રચી દીધો છે.